תקנות שימור הקרקע

{{ח:התחלה}}
{{ח:כותרת|תקנות שימור הקרקע, תש״ך–1960}}
{{ח:קטע3||תקנות בדבר שימור קרקע}}

{{ח:פתיח-התחלה}}
{{ח:תיבה|ק״ת תש״ך, 1036|תקנות שימור הקרקע|https://olaw.org.il/takanot/takanot-1007.pdf}}; {{ח:תיבה|תשכ״ב, 1341|תיקון|https://olaw.org.il/takanot/takanot-1267.pdf}}; {{ח:תיבה|תשכ״ט, 2055|תיקון|https://olaw.org.il/takanot/takanot-2435.pdf}}; {{ח:תיבה|תשמ״ב, 1292|תיקון|https://olaw.org.il/takanot/takanot-4379.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת סחף קרקע (מניעה)#סעיף 2|סעיף 2}} {{ח:חיצוני|פקודת סחף קרקע (מניעה)|לפקודת סחף קרקע (מניעה), 1941}} (להלן – הפקודה), {{ח:חיצוני|פקודת סדרי השלטון והמשפט#סעיף 14|והסעיפים 14(א)}} {{ח:חיצוני|פקודת סדרי השלטון והמשפט#סעיף 2|ו־2(ד)}} {{ח:חיצוני|פקודת סדרי השלטון והמשפט|לפקודת סדרי השלטון והמשפט, תש״ח–1948}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשכ״ב, תשכ״ט}}
{{ח:ת}} בתקנות אלה –
{{ח:ת|סוג=הגדרה}} ”המנהל“ – מנהל האגף לשימור קרקע וניקוז במשרד החקלאות או מי שהוסמך לכך על ידיו;
{{ח:ת|סוג=הגדרה}} ”עיבוד“ – לרבות כריתה, עקירה, שריפה וסילוק של כל צמח, בין שהוא נטוע ובין שהוא גידול בר;
{{ח:ת|סוג=הגדרה}} ”מפעל שימור קרקע“ – כל תעלה, סוללה, מדרג, מבנה, מפל, מעביר מים, צינור, גדר, רצועת עשב, פס בידוד, שדרת עצים, בריכה, סכר, בור וכל מיתקן או סידור אחר, שתכליתם –
{{ח:תתת|(1)}} למנוע נזק הנגרם לקרקע ולגידולי קרקע על ידי סחף או משטר מים לקוי בקרקע בין שהם תוצאה מגורמי טבע או מעיבוד או מרעיה או מסיבות אחרות; או
{{ח:תתת|(2)}} לתקן נזק שנגרם בעבר לקרקע או לגידולי קרקע כאמור בפסקה (1);
{{ח:ת|סוג=הגדרה}} ”עבודת פיתוח“ – התקנת סדרי השקאה, נטיעת עצי פרי ועצי סרק, סידור דרכי שדה, הכשרת קרקע לעיבוד, יישורה, סתימת ערוצים והסדרתם, וכל פעולה שתכליתה טיוב הקרקע לרבות גידור שטחי מרעה;
{{ח:ת|סוג=הגדרה}} ”תכנית כללית“ – תכנית כללית לביצוע מפעלי שימור הקרקע באזור מסויים;
{{ח:ת|סוג=הגדרה}} ”תכנית מפורטת“ – תכנית הקובעת הוראות מפורטות לביצוע מעשי של מפעל שימור הקרקע או של עבודות הפיתוח;
{{ח:ת|סוג=הגדרה}} ”בעל“ – לגבי הקרקע – לרבות המחזיק בה;
{{ח:ת|סוג=הגדרה}} ”ביצוע מפעל שימור קרקע“ – לרבות כל שינוי בו.

{{ח:סעיף|2|אכרזה על אזור מיוחד|תיקון: תשכ״ט}}
{{ח:ת}} תחומי רשויות הניקוז שפורטו {{ח:פנימי|תוספת|בתוספת}} כפי שצויינו בחיקוק שלצד כל אחת מהן מוכרזים כאזורים מיוחדים לצורך {{ח:חיצוני|פקודת סחף קרקע (מניעה)#סעיף 2|סעיף 2 לפקודה}} (להלן – האזור המיוחד).

{{ח:סעיף|3|הסדר של עיבוד ומרעה}}
{{ח:ת}} המנהל רשאי, בהודעה שתפורסם בדרך הנראית לו, לתת הוראות בדבר אופן עיבוד קרקע בתחום האזור המיוחד, רעיית צאן, בקר או חיות בית אחרות בו (להלן – בהמות) והעברתם באותו תחום, וכן לאסור לגמרי פעולה מהפעולות האמורות בשטח מסויים שבאזור.

{{ח:סעיף|4|ביצוע מפעלי שימור הקרקע}}
{{ח:ת}} לא יבצע אדם בתחום אזור מיוחד מפעל שימור קרקע או עבודת פיתוח אלא לפי תכנית מפורטת שאושרה על ידי המנהל.

{{ח:סעיף|5|הקמת רשות שימור הקרקע|תיקון: תשכ״ט}}
{{ח:ת}} רשות מרשויות הניקוז שפורטו {{ח:פנימי|תוספת|בתוספת}} רשאית, באישור שר החקלאות, למנות לתחומה, כפי שצויין {{ח:פנימי|תוספת|בתוספת}}, רשות שימור קרקע (להלן – רשות השימור) וכן ראש רשות השימור.

{{ח:סעיף|6|תפקידי רשות השימור וסמכויותיה|תיקון: תשכ״ט}}
{{ח:ת}} תפקיד רשות השימור ליזום, לסייע ולפקח על הקמת מפעלי שימור קרקע בתחומה ועל החזקתם, והיא רשאית, באישור המנהל, לבצע מפעלי שימור קרקע שנכללו בתכנית הכללית בשטחים שבתחום רשות הניקוז.

{{ח:סעיף|7|תכנית כללית|תיקון: תשכ״ט}}
{{ח:ת}} רשות השימור רשאית להכין תכנית כוללת לביצוע מפעלי שימור הקרקע לכל תחומה או לחלק ממנו.

{{ח:סעיף|8|פרטי תכנית כללית}}
{{ח:ת}} בתכנית כללית יצויינו –
{{ח:תת|(1)}} תיאור תחום התכנית;
{{ח:תת|(2)}} פירוט מפעלי שימור קרקע שהתכנית מחייבת אותם;
{{ח:תת|(3)}} אומדן ההשקעות ודרך מימונן;
{{ח:תת|(4)}} הוראות בדבר עיבוד קרקע ורעיית בהמות בשטחים מסויימים בתחום התכנית.

{{ח:סעיף|9|פרסום תכנית כללית|תיקון: תשכ״ט}}
{{ח:ת}} תכנית כללית שהוכנה על ידי רשות השימור תונח במשרדי רשות השימור ובמקומות אחרים שתורה, וכל המעוניין רשאי לעיין בתכנית ללא תשלום בכל עת סבירה. הודעה על הנחת התכנית תפורסם ברשומות ותוצג במקום בולט על פני משרדי רשות השימור או בסמוך להם וכן תפורסם בדרכים אחרות שרשות השימור תקבע.

{{ח:סעיף|10|התנגדות לתכנית|תיקון: תשכ״ט}}
{{ח:ת}} כל המעוניין בקרקע, בבנין, או בנכסים אחרים העלולים להיפגע על ידי תכנית כללית שהונחה כאמור {{ח:פנימי|סעיף 9|בתקנה 9}} רשאי להגיש התנגדות לרשות השימור תוך 20 יום מיום פרסום ההודעה על הנחתה.

{{ח:סעיף|11|העברת התכנית לרשות הניקוז|תיקון: תשכ״ט}}
{{ח:ת}} בתום המועד להגשת התנגדויות תעביר רשות השימור את התכנית וההתנגדויות שהוגשו בצירוף הערות שלה לרשות הניקוז שמינתה את רשות השימור.

{{ח:סעיף|12|אישור תכנית כללית|תיקון: תשכ״ט}}
{{ח:ת}} רשות הניקוז רשאית לאשר את התכנית שהוגשה לה, בשינויים או בלי שינויים או לסרב לאשרה.

{{ח:סעיף|13|דחיית התנגדות|תיקון: תשכ״ט}}
{{ח:ת}} לא תידחה התנגדות שהוגשה לפי {{ח:פנימי|סעיף 10|תקנה 10}}, אלא לאחר שניתנה למתנגד הזדמנות להשמיע טענותיו לפני רשות הניקוז או מי שנתמנה לכך על ידיה.

{{ח:סעיף|14|חילוקי דעות|תיקון: תשכ״ט}}
{{ח:ת}} לא תאשר רשות הניקוז את התכנית אלא לאחר שהביאה אותה לפני המנהל והוא רשאי להתנגד לתכנית או לפרט מפרטיה. נתגלעו חילוקי דעות בין רשות הניקוז לבין המנהל, יכריע בהם שר החקלאות.

{{ח:סעיף|15|פרסום תכנית שאושרה|תיקון: תשכ״ט}}
{{ח:ת}} הודעה על אישורה של תכנית תפורסם על ידי רשות השימור ברשומות. תחילתה של התכנית היא ביום פרסום ההודעה או ביום מאוחר יותר שנקבע בה. תכנית שאושרה תונח לעיון בדרך שנקבעה {{ח:פנימי|סעיף 9|בתקנה 9}}.

{{ח:סעיף|16|שינוי תכנית כללית|תיקון: תשכ״ט}}
{{ח:ת}} רשות השימור רשאית להביא שינויים בתכנית כללית שאושרה. דין שינוי תכנית, לענין {{ח:פנימי|סעיף 8|התקנות 8 עד 15}}, כדין התכנית עצמה, ובלבד שהוראות {{ח:פנימי|סעיף 9|התקנות 9}}, {{ח:פנימי|סעיף 10|10}} {{ח:פנימי|סעיף 13|ו־13}} לא יחולו על שינוי תכנית שאין בה כדי לפגוע בזכויות.

{{ח:סעיף|17|תחולת הוראות בתחום תכנית כללית|תיקון: תשכ״ט}}
{{ח:ת}} מיום תחילתה של תכנית כללית יחולו בתחומה הוראות אלה:
{{ח:תת|(1)}} לא יבצע אדם מפעל שימור הקרקע או עבודת פיתוח אלא אם רשות השימור אישרה בכתב שהמפעל או העבודה הם בהתאם לתכנית. הוראה זו אינה באה לגרוע מהוראות {{ח:פנימי|סעיף 4|תקנה 4}};
{{ח:תת|(2)}} לא יעבד אדם קרקע ולא ירעה בה אלא בהתאם להוראות התכנית. בתחום התכנית לא יחולו הוראות {{ח:פנימי|סעיף 3|תקנה 3}};
{{ח:תת|(3)}} בעל קרקע שבתחומה נמצא מפעל שימור קרקע שהוקם לפי תכנית לא יקים מבנה או מיתקן, ולא יטע עצים ולא יעביר דרך במרחק של פחות מ־20 מטר מהמפעל אלא באישור מוקדם בכתב של רשות השימור.

{{ח:סעיף|18|עבודות טעונות פיקוח|תיקון: תשכ״ט}}
{{ח:ת}} רשות השימור רשאית, באישור המנהל, להכריז כי ביצוע סוגים מסוייגים של מפעלי שימור קרקע בתחום רשות השימור טעון פיקוח כאמור {{ח:פנימי|סעיף 20|בתקנה 20}}.

{{ח:סעיף|19|פרסום האכרזה|תיקון: תשכ״ט}}
{{ח:ת}} האכרזה לפי {{ח:פנימי|סעיף 18|תקנה 18}} תוצג במקום בולט על פני משרדי רשות השימור ותפורסם בדרכים אחרות שרשות השימור תורה.

{{ח:סעיף|20|פיקוח על ידי מפקח}}
{{ח:ת}} לא יבצע אדם מפעל שימור הקרקע שהאכרזה כאמור {{ח:פנימי|סעיף 18|בתקנה 18}} חלה עליו אלא בפיקוח מפקח שהוסמך לפי {{ח:פנימי|סעיף 21|תקנה 21}}.

{{ח:סעיף|21|הסמכת מפקחים|תיקון: תשכ״ט}}
{{ח:ת}} רשות השימור רשאית להסמיך אדם כמפקח לאחר שהוכיח להנחת דעתה את הכשרתו המקצועית בפעולות שימור קרקע.

{{ח:סעיף|22|ביצוע פיקוח|תיקון: תשכ״ט}}
{{ח:ת}} מפקח יבצע את הפיקוח לפי {{ח:פנימי|סעיף 20|תקנה 20}} בהתאם להוראות רשות השימור.

{{ח:סעיף|23|ביטול הסמכה|תיקון: תשכ״ט}}
{{ח:ת}} רשות השימור רשאית, לפי שיקול דעתה, לבטל הסמכתו של מפקח.

{{ח:סעיף|24|הוראות רשות השימור לבעל קרקע|תיקון: תשכ״ט}}
{{ח:ת}} גרמו עיבוד או רעיה בקרקע מסויימת בתחום תכנית כללית או משטר מים לקוי באותה קרקע נזק סחיפה בקרקעות שכנות או נזק למפעל שימור קרקע שהוקם לפי התכנית או מנעו העיבוד או הרעיה או משטר מים הלקוי כאמור ביצוע מפעל שימור הקרקע בהתאם לתכנית, רשאית רשות השימור, באישור רשות הניקוז ובאישור המנהל, בצו בכתב לחייב בעל אותה קרקע לבצע בה מפעל שימור קרקע תוך מועד שיקבע בצו, וכן לאסור על בעל אותה קרקע לבצע בה עבודות פיתוח בכלל או אלה שיפורשו בצו.

{{ח:סעיף|25|ביצוע המפעל על חשבון החייב|תיקון: תשכ״ט}}
{{ח:ת}} לא ביצע בעל הקרקע את מפעל שימור הקרקע תוך המועד שנקבע בצו כאמור {{ח:פנימי|סעיף 24|בתקנה 24}}, רשאית רשות השימור, לאחר מתן התראה בכתב, לבצע את המפעל על חשבון החייב.

{{ח:סעיף|26|סילוק על חשבון החייב|תיקון: תשכ״ט}}
{{ח:ת}} ביצע בעל הקרקע עבודת פיתוח שלא בהתאם להוראות הצו שניתן כאמור {{ח:פנימי|סעיף 24|בתקנה 24}}, רשאית רשות השימור לצוות עליו לסלק את הנעשה; לא קיים בעל הקרקע אחרי הוראות צו הסילוק, רשאית רשות השימור, לאחר מתן התראה בכתב, לבצע את הדרוש על חשבון החייב.

{{ח:סעיף|27|החזקת מפעלי שימור הקרקע}}
{{ח:ת}} המחזיק במפעל שימור קרקע שהוקם לפי תכנית כללית או לפי צו שניתן בהתאם להוראות {{ח:פנימי|סעיף 24|תקנה 24}} חייב להחזיקו במצב טוב ותקין.

{{ח:סעיף|28|הוראות למחזיק|תיקון: תשכ״ט}}
{{ח:ת}} רשות השימור רשאית להורות למחזיק כאמור {{ח:פנימי|סעיף 27|בתקנה 27}} לעשות פעולה הדרושה לדעתה לקיים החובה המוטלת עליו לפי {{ח:פנימי|סעיף 27|אותה תקנה}}.

{{ח:סעיף|29|ביצוע במקום המחזיק|תיקון: תשכ״ט}}
{{ח:ת}} לא ביצע החייב את הפעולה כאמור {{ח:פנימי|סעיף 28|בתקנה 28}} תוך המועד שנקבע בהוראה, רשאית רשות השימור לבצע את הפעולה על חשבון החייב.

{{ח:סעיף|29א|פגיעה במפעל שימור קרקע|תיקון: תשכ״ב}}
{{ח:ת}} לא יפגע אדם ולא יעשה כל דבר העלול לפגוע בשלמות מפעל שימור קרקע שהוקם לפי תקנות אלה.

{{ח:סעיף|30|תכנית פעולה|תיקון: תשכ״ט}}
{{ח:ת}} רשות השימור תערוך בראשית כל שנה תכנית פעולה לאותה שנה ותגישה לאישור המנהל.

{{ח:סעיף|31|תסקיר|תיקון: תשכ״ט}}
{{ח:ת}} רשות השימור חייבת להגיש לנציב אחת לשנה תסקיר על פעולותיה והתקדמותה בביצוע תכנית כללית וכן למסור לו כל ידיעה שתידרש בקשר עם פעולותיה.

{{ח:סעיף|32|סמכות כניסה|תיקון: תשכ״ט}}
{{ח:ת}} המנהל, ראש רשות השימור וכל אדם המורשה לכך על ידיהם רשאי להיכנס לכל שטח באזור מיוחד לשם פיקוח על קיום הוראות תקנות אלה או לשם ביצוע כל תפקיד מתפקידיהם לפי תקנות אלה, לרבות עריכת חקירות ומדידות.

{{ח:סעיף|33|עונשים|תיקון: תשכ״ט}}
{{ח:ת}} העובר על תקנות אלה או על הוראה שניתנה על פיהן, דינו – מאסר ששה חדשים או קנס של 500 לירות או שני הענשים כאחד.

{{ח:סעיף|34|הוראות מעבר|תיקון: תשכ״ט}}
{{ח:ת}} המנהל רשאי בהודעה שתפורסם ברשומות לאשר כל תכנית לביצוע מפעלי שימור הקרקע שהוכנה לפני תחילתן של תקנות אלה ושתחומה נכלל בתחום רשות השימור ומיום האישור יראו אותה כאילו הוכנה וקיבלה תוקף לפי הוראות תקנות אלה. כל מפעל שימור קרקע שהוקם לפני תחילתן של תקנות אלה לפי תכנית שאושרה על ידי המנהל שהקמתו לפי התכנית אושרה בכתב על ידי רשות השימור, יראוהו כאילו הוקם לפי תקנות אלה.

{{ח:סעיף|35|ביטול}}
{{ח:ת}} תקנות שימור הקרקע, תשי״ז–1956 – בטלות.

{{ח:סעיף|36|השם}}
{{ח:ת}} לתקנות אלה ייקרא ”תקנות שימור הקרקע, תש״ך–1960“.

{{ח:קטע2|תוספת|תוספת|תיקון: תשכ״ט}}

{{ח:סעיף*|||תיקון: תשמ״ב}}
{{ח:ת}}

{{ח:ת}} רשות ניקוז גלבוע
{{ח:ת}} רשות ניקוז נחל אלכסנדר
{{ח:ת}} רשות ניקוז נחל פולג
{{ח:ת}} רשות ניקוז נחל לכיש
{{ח:ת}} רשות ניקוז בקעת בית־שאן
{{ח:ת}} רשות ניקוז עמק הירדן
{{ח:ת}} רשות ניקוז הגליל התחתון
{{ח:ת}} רשות ניקוז מטה יהודה
{{ח:ת}} רשות ניקוז כנרת
{{ח:ת}} רשות ניקוז נחל קישון
{{ח:ת}} רשות ניקוז הגליל המערבי
{{ח:ת}} רשות ניקוז נעמן
{{ח:ת}} רשות ניקוז עמק זבולון
{{ח:ת}} רשות ניקוז חוף הכרמל
{{ח:ת}} רשות ניקוז נחל תנינים
{{ח:ת}} רשות ניקוז נחל חדרה
{{ח:ת}} רשות ניקוז יובל הירקון
{{ח:ת}} רשות ניקוז אילון שורק
{{ח:ת}} רשות ניקוז אבטח שקמה
{{ח:ת}} רשות ניקוז בשור
{{ח:חיצוני|צו הניקוז וההגנה מפני שטפונות (הקמת רשות ניקוז)|צו הניקוז וההגנה מפני שטפונות (הקמת רשות ניקוז), תש״ך–1960}}.

{{ח:חתימות|א׳ בניסן תש״ך (29 במרס 1960)}}
* '''משה דיין'''
שר החקלאות
{{ח:סוגר}}
{{ח:סוף}}
[[קטגוריה:בוט חוקים]]